 ንዝብል ኣብ ውድብ ሕቡራት ሃገራት ላዕለዋይ ኮሚሽን ስደተኛታታትዩ ዝውስን ኣብ ጉዳይ ስደተኛታት ምስ ዝሰርሑ ትካላት ድማ ሓቢሩ ይሰርሕ ኣስረሳሽ ስራው ኣብ ኮሚሽን ልምዓትን ተራድኦን ቤተ-ክርስትያን ኢትዮጵያ መምርሒ ስደተኛታትን ተመለስቲን ሓላፊት ማሕበራዊ ኣገልግሎትን ጸታዊ ግህሰትንያ በዚ መምርሒ ዝሕገዙ ኣስታት 4500 ስደተኛታት ኣለው ካብ ሓገዝ ኣገልግሎት ሕክምና ብተወሳኺ ብመጠን ኣባላት ስድራ በብወርሑ ገንዘብ ከም ዝዋሃቦም ትዛረብ መብዛሕቲኦም ብኲናት ካብ ዝዓነዋ ሃገራት ዝመጹ እዮም ብምዃኑ ድማ ንዝለዓለ ኣካላውን ኣእምሮኣውን ማህሰይቲ ኣጋጢምዎም ከምዝመፁ ገሊጻ ገለ ካብቶም ዛንታታት ንኽትሰምዖም ዘስካሕክሑን ንሰብኣውነት ኣብ ሕቶ ዘእትዉን እዮም ምንጪ ስእሊ, BBC ካብዚኦም ሓንቲ ንበረኻ ሲናይ ክተቋርፅ ብወተሃደራት ተታሒዛ ንሽድሽተ ኣዋርሕ ብሓዊ እናንደዱ ብኤለክትሪክ እናሳቐዩ ከም ዝተጋሰስዋ እትዛረብ ኣስረሳሽ 18 ዓመት ኣብ ዘይመልኣ ዕድመ በቲ ዘጋጠማ በደልን ስቓይን ንኣእምሮኣውን ኣካላውን ማህሰይቲ ከም ዝተሳጥሐት ትሕብር ናብ ማህጸና ባዕዲ ነገር ኣትዩዋ ማህጸና ብሕክምና ክእለ ዝተገበረ ሰበይቲ ካልእ ህፃን ድማ ንኽልቲኦም ወለዱን ሓውን ምስቀተሉ ንዕኡውን ወተሃደራት ተጋሲሶም ንዘይሓዊ ኣካላውን ኣእምሮኣውን ፀገማት በሰላ ተቓሊዑዩ ኣስረሳሽ ነዚ ተግባር ዝፍፅሙ ሰባት ድዮም ኣራዊት? ክትብል ትሓትት ኣብ ቀጽሪ መምርሒ ስደተኛታትን ተመለስትን ካብ ደቡብ ሱዳን ሶማሊያ ኮንጎ ሩዋንዳ የመንን ካልኦት ሃገራትን ዝመፁ ብኣማኢት ዝቑፀሩ ስደተኛታት ኣዕቚቦም ይርከቡ ካብ ኮንጎ ማሲሲ ዝተብሃለ ከባቢ ዝመፀት ጓል 32 ዓመት ፌይዛ ባይንጋና ሳይመን ካብኣቶም ሓንቲ እያ ጉጅለ ዓመፅቲ ካብቲ ትነብረሉ ዝነበረት መንደር ምስ ባዓል ገዝኣ ወሲዶም ኣብ ውሽጢ ጫካ ከም ዝደፈርዋ ትዛረብ ወዳ ከመይ ከም ዝበኸየን ከመይ ከም ዝሃረምዎን ብምዝካር ብዝበጽሖ ስቓይ ንሽድሽተ ኣዋርሕ ምዝራብ ኣይክእልን ነይሩ ትብል ንሳ ከም እትብሎ ሕጂውን ብዘይካ ውሑዳት ቃላት ምዝራብ ኣይክእልን ንባዕሉውን ኣይቆጻጸርን ኢዩ ዝበፅሖ ከቢድ ማህሰይቲ ከይሓወየ ድሕሪ ክልተ ዓመታት ኣቡኣ ሓዋን ካልኦት ቤተሰባን ከም ዝተቐተሉ ትዛረብ ኣብቲ ከባቢ ዝነበሩ ገዛውቲውን ተቓፂሎም ህይወታ ንምድሓን ንሹፌራት እናለመነት ናብ ዩጋንዳ ተሰዲታ ጉዕዞ ስደታ ግን ኣብኡ ኣይተዛዘመን ናብ ኬንያ ካብኡ ድማ ብኣውቶብስ ገይራ ናብ ኢትዮጵያ ኣትያ ፌይዛ እዚ ኩሉ ስቓይ ቅድሚ ምምፅኡ ዝሓሸ ህይወት ትነብር ምንባራያ ትዛረብ ናብ ኢትዮጵያ ክሳብ እትበፅሕ ብዙሕ ፈተናታት ሰጊራ ናብ ኢትዮጵያ ምስበፅሐት ኣብ ጥቓ ኣሶሳ ናብ ዝርከብ ሸንኮሌ እናተባሃለ ዝፅዋዕ መዕቖቢ ስደተኛታት ንቁሩብ መዓልታት ፀኒሓ ኣብኡ እናነበረት ስለዝሓመመት ግን ናብ ኣዲስ ኣበባ ከምዝተልኣኸት ትዛረብ ኣብ ከተማ እትነብር ስደተኛ ስለዝኾነት ብወርሒ 3 ሺሕ ቅርሺ ይኽፈላ እዚ ግን ምስቲ ናብራ ምኽባሩ እኹል ከምዘይኮነ ትገልፅ ገዛ ክራይ ኣብ ኣዲስ ኣበባ ከቢድዩ ንትራንስፖርት ክኸፍል ግድነትዩ ኣብ ልዕሊኡ ቆልዑት ኣለውኒ ፀገም ጥዕናውን ኣለኒ ትብል ግዳይ ሕማም ኤይድስ ኣብ ርእሲ ምዃና ኣብ እተደፈረትሉ እዋን ዝተፈጠረ ረኽሲ ናብ ካንሰር ከምዝተቐየረ ተነጊርዋዩ ካልእቲ ካብ ኮንጎ ዝመፀት ስደተኛ ኩዊን እውን ተመሳሳሰሊ ዛንታ ኣለዋ ካብ ኮንጎ ካብ እትመፅእ ዓሰርተ ዓመት ዝኾና ኩዊን ኣብ ኢትዮጵያያ ተወሊዳ ወላዲ ኣቡኣ ንዝተወሰኑ ዓመታት ኣብ ኢትዮጵያ ስለዝተቐመጠ ኣብዚ ንኽትውለድ ምኽንያት ኮይኑ ዝተፈላለዩ ዕጡቓት ካብ ዝመቓቐልዋ ኮንጎ ሃዲማ ናብ ኣዲስ ኣበባ ከምዝመፀት ብሓዘንን ንብዓትን ተመሊኣ ትዛረብ ሰብ ኣይነበርኩን ሕዚውን ብሰንኪ ዘጓነፈኒ ነገር ሰብ ዝኾንኩ ኣይመስለንን ስድራይ ተቐቲሎምዮም ብዘስካሕክሕ ኩነታት ክቕተሉ ከለው ርእየዮምየ ኣብ ኣካላተይ ዘብፅሕዎ በደላት ዝግለፅ ኣይኮነን ትብል እቶም ዕጡቓት ንስድርኣ ምስቀተሉ ንዓኣውን ክብረ ንፅህንኣ ደፊሮም ሞይታ ኢሎም ገዲፎምዋ ከምዝኸዱ ትዝክር በቲ ሽዑ እዋን ተምሃሪት ሞያ ሕክምና ዝነበረት ኩዊን ሕዚ ሰብ የብለይን ኣብ መገዲ ንሓወይ ዝመስል ክርእይ ከለኹ ምፍጣረይ እፀልእ ክትብል እናሓዘነት ትዝረብ ንኮንጎ ኣብ ካርታ ጥራሕየ ክርእያ ዝደልይ መራሒ ኮንጎ ዝነበረ ሞብቱ ሲሴኮ ውልቀ-መላኺ ምንባሩ ይዛረቡ ግን ድማ ሰላም ኢና ነይርና ክቐትለና ዝመፅእ ኣይነበረን ብዙሕ ፈተናን መከራን ሓሊፋ ንመጀመርታ ግዜ ኣብ ኣሶሳ ናብ ዝርከብ መዕቖቢ ስደተኛታት ቸርኮሌ በፂሓ ድፍኢት ደም ኣስሚ ከምኡውን ፀገም ጥዕና ኣእምሮ ዘለዋ ኩዊን ብህይወት ንምንባር ዘለዋ ተስፋ መንሚኑዩ ገለ እዋናት ዝተፈላለዩ መፅናዕታዊ ፊልምታት ክርእይ ከለኹ ነቲ ናተይ ዛንታ ዝመሳሰል እረክብሞ ኣብ በይነይ ጥራይ ከምዘይኾነ ብምግንዛብ እፀናናዕ ትብል ኣብ ሰባት ዘለዋ እምነት መንሚኑዩ ኮይኑ ግን ብድሕሪ 10 ዓመታት ሕልማ ንኽተዐውት ዕድል ትምህርቲ ረኺባ ኣብ ሆስፒታል ጥቁር ኣምበሳ ነርሲንግ ትምሃር ኣላ እቲ ስቓይ ዝከኣል ከምዘይኮነ እትዛረብ ኣስረሳሽ እቲ ፀገም ዓለም-ለኻዊኳ እንተኾነ ሰባት ብዛዕባ ሰብኣውነት እንተዝሓስቡ እቲ ፀገም ምንካይ ምተኽኣለ ክትብል ትገልፅ ገሊኤን ደቀኣንስትዮ ተስፍአን ለምሊሙ ናይ ምንባር ድልየተን ክውስኽ ብዙሕ ፃዕሪ ከምዘድልይ ትዛረብ ጠንኪረን ሰሪሐን ንባዕለን ካብ ፀገም ኣብ ዘውፅኣሉ መገዲ ክንሰርሕ ኢና ዝተፈላለዩ ናይ ምኽሪ ኣገልግሎታት ስለዝረኽባ ኩነታት ጥዕንአን ይመሓየሽዩ ትብል ኣስረሳሽ ምስ ዝተፈላለዩ ትካላት ብምትሕብባር ስራሕቲ ፀጉሪ ስፌት ክዳን ከምኡውን ስልጠና ኮምፒተር ብምሃብ ህይወተን ዘቐፅላሉ መገዲ ከምዝመቻቾ ውን ትዛረብ ናይ ኩልግዜ ፀሎተይ ጥንካረ ንኽህበኒዩ ንደቀይ ቁሩብ ዓመታት እንተዝፀንሓሎም ምተሓጎስኩ ንፈጣሪ ኩልግዜ የመስግኖየ እትብል ፌይዛ ኣብዚ ሕዚ እዋን ህይወታ ዝሃድአ ከምዝኾነ ትገልፅ ኣብ ኢትዮጵያ ናይ ኣእምሮ ዕረፍቲ ረኺበየ ድምፂ ኣፅዋር ኲናት ኣይሰምዕን ክትብል ውን ትዛረብ ንኩዊን እውን ዋላኳ ናብራ እንተኸበዳ ኢትዮጵያ ተስፍኣ እተለምልም ቦታ ኮይናትላ ላ ተዛማዲ ትሕዝቶ ኣፍጋናዊት ስደተኛ ኣብ ኢትዮጵያ ብኣሽሓት ኪሎ ሜትር ርሒቓ ካብ ትርከብ ኣፍጋኒስታን ናብ ኢትዮጵያ ዝስደድ ስደተኛ ክህልው እዩ ኢሉ መን ይሓስብ? 